**Tormod Eikill** (født 12. april 1954) er en norsk musiker, journalist og prest fra Stavanger. Han var pådriver i opprettelsen av Rogalyd.no, Rogalands wiki for lokale artister. Han er sønn til forfatter og oversetter Edvard Eikill.

Musiker
-------

Som musiker han han virket som gitarist, omnichordist, vokalist og bandleder.

Eikill startet så smått karrieren som 15-åring, men plate ble det først i 1973 med bandet Keryx, ledet av Håkon Berge. I denne tiden ble Eikill også kjent med Bjørn Eidsvåg, som dirigerte et tensing-kor i Sauda, Star Sing. Året etter, da begge var studenter ved Menighetsfakultetet i Oslo, startet de Eidsvågs første band, Frender, hovedsakelig sammensatt av kamerater og MF-studenter.

Eikill bidro med arrangementer og spilte på Eidsvågs første to plater. I tillegg var han også studiomusiker for plateselskapene For-X (Kirkelig Kulturverksted) og Lu-Mi, og spilte på utgivelser til artister som Kari Hansa & Gregers Hes, Rune Larsen og Mini-Tvers. Han deltok også som musiker på Rune Larsens gjennombruddsserie på NRK, «Hele Menigheten Synger».

I Oslo-tiden var han også med i diverse band-konstellasjoner, mest kjent er Morten Jørgensens band Bygeriljaen Lumbago, som han forlot før bandet slo gjennom som Lumbago.

Før han dro tilbake til Stavanger, bodde han i Lillestrøm-traktene og var aktiv i musikermiljøet der - bandet Siste Skrik er det eneste fra den tiden som har lagt igjen plater etter seg.

I 1985 var han tilbake i Stavanger og startet bandet The Well sammen med Gunnar Tønnesen. Bandet ga ut plate i 1989, men ble oppløst i 1991.

Eikills eneste soloalbum, Thule Fever, kom så i årsskiftet 1992-93.

I 1995 ble Janne Hagens Gospel Combo dannet. Bandet ga ut plate på EMI året etter, og var aktivt fram til 1998.

Etter dette har Eikill stort sett vært prosjektmusiker, men lager plater med Trio Dallas, Ole Fjetland Band og Supersofa. I tillegg har han spilt omnichord og gitar på produksjoner hos Gunnar Tønnesen i Klepp lydstudio.

Høsten 2021 skr

ev han boken "Inn for landing", som er en del av Falck Forlags bokserie "Norske albumklassikere". Boken omhandler Bjørn Eidsvågs debutplate "Inn for landing" (1976).

Presse
------

Før han fikk jobb i Rogalands Avis i 1984, jobbet Tormod Eikill i avisa Varingen. I september 1996 skapte han Rogalands Avis' nettutgave, gikk så til Stavanger Aftenblad, der han ledet nettredaksjonen mellom 1997 og 2000. 2000–2001 var han innholdsansvarlig i nettstedet stavangerpuls.no, før han vendte tilbake til Aftenbladet og startet nettradio.no, Stavanger Aftenblads nettradio-satsing, som gikk inn i 2007. Året etter startet han Rogalyd, en wiki for artister og band fra Rogaland. Dette nettstedet driftes i dag av Stavanger bibliotek.

Prest
-----

Siden 2016 har Tormod Eikill vært prest i Den norske kirke.

Høsten 2019 rykket han inn som daglig leder i Domkirken Musikk, som er Stavanger Domkirkes kulturavdeling. Der ble han til våren 2022.

Utvalgt diskografi (både bandmedlem og innleid musiker)
-------------------------------------------------------

* Keryx: Underveis (1973)
* Mini-Tvers: Balladen om Jesus (1974)
* Rune Larsen: Ikke bare gospel (1975)
* Bjørn Eidsvåg & Frender: Inn for landing (1976)
* Alt er ditt - TT 1976 (1976)
* Kari Hansa & Gregers Hes: Guds Fred (1976)
* Bjørn Eidsvåg: Bakerste benk (1978)
* Siste Skrik: Ta penga & stikk/Me ska aldrigt holla opp (singel, 1981)
* The Well: The Well (1989)
* The Well: Baby, Don't You Lie (singel, 1989)
* Tormod Eikill: Thule Fever (1993)
* Janne Hagens Gospel Combo: Janne Hagens Gospel Combo (1996)
* Brødrene Nordbø: Alt jeg trenger er Jesus (2001)
* Sudden Death!: Spele hjemmakamp (2009)
* Ole Fjetland Band: Små steg (2014)
* Ole Fjetland Band: Diverse singler (2014–2017)
* Supersofa: En god mann (singel, 2016)
* Supersofa: Politi (singel, 2017)
* Supersofa: Detektiv (singel, 2017)
* Trio Dallas: O Holy Night (singel, 2017)
* Trio Dallas: Silent Night (singel, 2017)
* Supersofa: Bensin (2018)
* Ole Fjetland Band: Tankestøv og hverdagsglitter (2018)
* Trio Dallas: No Room At The Inn (singel, 2018)
* Trio Dallas: En ny singel i måneden gjennom 2019
* Supersofa: Supersofa (2022)

Referanser
----------

1. ↑   fødested Stavanger[Hentet fra Wikidata]
2. ↑  «Stavanger Aftenblad: Fagerskinna: Intervju med Edvard Eikill». *sagabok.no*. Arkivert fra originalen 25. mars 2017. Besøkt 25. mars 2017.
3. ↑  «Various - Lukk Opp Kirkens Dører - A Selection Of Norwegian Christian Jazz, Psych, Funk & Folk 1970-1980». *Discogs* **(engelsk)**. Besøkt 13. mars 2017.
4. ↑  «Da rocken kom til Sauda». *Rogalyd*. Besøkt 15. mars 2017.
5. ↑  «NRK TV - Se *For ham er vi like*» **(norsk)**. Besøkt 9. mars 2017.
6. ↑  «NRK TV - Se Halvsju - Prg. 15» **(norsk)**. Besøkt 9. mars 2017.
7. ↑  «NRK TV - Se Toppop» **(norsk)**. Besøkt 9. mars 2017.
8. ↑  «Thule fever | Rogalyd». *www.rogalyd.no*. Besøkt 15. mars 2017.
9. ↑  «NRK TV - Se Wiese - del 1 og del 2» **(norsk)**. Besøkt 9. mars 2017.
10. ↑  NRK. «Supersofa tolker Sade». *NRK* **(norsk)**. Besøkt 13. mars 2017.
11. ↑  «Avis gir bort TV-reklame på Internett». *Digi.no* **(norsk)**. Besøkt 12. mars 2017.
12. ↑  «Internett gir fortiden en framtid». *Aftenbladet*. Arkivert fra originalen 14. mars 2017. Besøkt 13. mars 2017.
13. ↑  «Musikk og nyheter i Aftenbladets nettradio». *Aftenbladet*. Arkivert fra originalen 12. mars 2017. Besøkt 12. mars 2017.
14. ↑  «Lyden av Rogaland - på nett». *Aftenbladet*. Arkivert fra originalen 12. mars 2017. Besøkt 12. mars 2017.
15. ↑  «Presentasjon i menighetsbladet for Hundvåg menighet.» (PDF). *Menighetsbladet for Øyane*. Arkivert fra originalen (PDF) 12. mars 2017. Besøkt 12. mars 2017.

Eksterne lenker
---------------

* Tormod Eikill på Discogs.com
* Tormod Eikill på Rogalyd
* Tormod Eikill på Rockipedia Arkivert 12. mars 2017 hos Wayback Machine.
* Tormod Eikill på Deezer
* Tormod Eikill på Spotify

|  |  |
| --- | --- |
| Oppslagsverk/autoritetsdata | Rockipedia **·** BIBSYS **·** BIBSYS **·** VIAF **·** MusicBrainz **·** Discogs
 |